gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl ast ca gl es de gl gl gl gl gl gl gl gl gl gl gl gl gl gl gl en gl gl gl en en gl en en de en sv fr de de gl gl gl gl gl gl gl es gl ast gl pt gl gl gl gl gl gl pt gl pt en ca gl gl pt
Vieiros: Galiza Hoxe - OCEANA pide que deixen de subvencionar a piratas pesqueiros
Luns, segunda feira, 03 de outubro de 2022
Xestionado pola Federación Ecoloxista Galega e Vieiros
á UE e á Xunta de Galicia
Biomega Nutrición, participada por Manuel Antonio Vidal Pego, ten concedida unha subvención de 3,9 millóns de euros para construír unha planta de produción de Omega 3 a partir de aceite de fígado de peixe. Este compoñente extráese principalmente de especies vulnerables de quenllas de profundidade
Vidal Pego estivo involucrado en pesca ilegal e, actualmente, é apoderado de Vidal Armadores S.A., empresa vinculada a varios pesqueiros incluídos nas listas de buques pirata
Oceana pide á Unión Europea e á Xunta de Galicia que revoguen a recente concesión de subvencións a unha empresa propiedade de Antonio Manuel Vidal Pego, involucrado en actividades de pesca ilegal desde fai anos. Vidal Pego é actualmente un dos propietarios e xestores de Biomega Nutrición, que recibirá 3,9 millóns de euros para a construción e posta en marcha dunha planta de produción de ácidos grasos Omega-3 a partir de aceites de fígado de peixe[1]. O aceite de fígado procede, principalmente, de especies ameazadas de quenllas de profundidade. As subvencións distribúense entre o período 2009-2010 e representan un 60% do investimento total da planta. Esta subvención está co-financiada polo Fondo Europeo da Pesca[2].
Vidal Pego é ao mesmo tempo, apoderado da compañía ribeirense Vidal Armadores S.A. Esta empresa foi identificada en numerosas ocasións como propietaria, copropietaria ou operadora de varios buques incluídos nas listas negras internacionais de pesca ilegal (Illegal, Unregulated and Unreported, IUU) e cuxa actividade foi denunciada desde fai anos por Oceana.
Xavier Pastor, Director Executivo de Oceana en Europa, criticou duramente este feito: "É vergoñoso que a Unión Europea e a Xunta de Galicia continúen financiando as actividades de Vidal Pego e outros membros da súa familia involucrados en pesca IUU; isto mostra que, en realidade, as autoridades continúan apoiando a pesca ilegal en lugar de loitar contra ela".
Oceana remitiu cartas á Unión Europea e á Consellería do Mar da Xunta de Galicia, para intentar revogar a concesión destas subvencións. Oceana solicitou igualmente a investigación inmediata da orixe dos produtos pesqueiros importados ou almacenados por Biomega Nutrición, así como outras compañías ás que Vidal Pego estea vinculado, a fin de garantir que non proceden da pesca ilegal.
Complementariamente, Oceana pide ás autoridades españolas e comunitarias que inclúan nas listas negras internacionais a todas aquelas embarcacións de Vidal que se identificaron como involucradas en pesca IUU, e que se proceda á devolución de todas as subvencións recibidas polas compañías de Vidal, así como ao peche das mesmas.
Oceana mostra particular preocupación pola construción da planta de Boiro, que transformará aceite de fígado de peixe e aceite de peixe en Omega-3. A maior parte do aceite de fígado de peixe procede de especies ameazadas de quenllas de profundidade, frecuentemente capturadas en pesqueiras non reglamentadas ou por barcos sen licenza e en augas internacionais. En xullo de 2008, o buque Antillas Reefer, do que a empresa subsidiaria de Vidal Armadores, Mabenal S.A. é co-propietaria, foi apresado en Mozambique cunha carga ilegal de quenllas, fígado de quenlla e aceite de fígado de quenlla a bordo.
Oceana leva a cabo desde fai varios anos unha campaña activa contra a pesca IUU. Neste contexto, tanto Manuel Antonio Vidal Pego, como o seu pai Antonio Vidal Suárez, foron obxecto das denuncias da organización de conservación mariña. En 2006, Oceana facilitou información a un tribunal de Florida (EE UU) en apoio dun proceso contra Vidal Pego. Declarouse culpable de obstrución á xustiza, e o proceso concluíu cunha sentenza pola cal condenábaselle ao pago dunha multa de 400.000 dólares e a un período de *probación de 4 anos. Os principais cargos dos que se lle acusou foron a importación ilegal e o intento de venda de 26 toneladas de pescada antártica ou bacallau polar a través do porto de Miami (EE UU) en 2004. Antonio Vidal Pego entregouse á xustiza estadounidense o 19 de abril de 2006, despois de que INTERPOL circulase unha orde internacional de arresto.
A compañía galega Vidal Armadores S.A. foi identificada en gran número de ocasións como propietaria, co-propietaria ou operadora de buques pesqueiros involucrados en actividades de pesca IUU no pasado.
En novembro de 2008, a Secretaría Xeral do Mar detectou varias irregularidades na declaración de capturas do pesqueiro Belma e o 5 de decembro de 2008 iniciáronse as actuacións pertinentes para determinar responsabilidades[3].
En xullo de 2008, o pesqueiro Antillas Reefer (IMO 8603688, actualmente de pavillón panameño), do que Vidal Armadores S.A. é parcialmente propietario a través da súa empresa subsidiaria Mabenal S.A., foi apresado en Mozambique cunha carga ilegal de quenllas, fígado de quenlla e aceite de fígado de quenlla a bordo[4] .
En maio de 2008, o buque pesqueiro Pomba V, cuxo nome actual é Trosky (IMO9319856, pavillón actual Camboia), foi inspeccionado no porto neozelandés de Auckland cando pretendía efectuar un desembarco de pescada antártica. Durante a inspección, os inspectores solicitaron información que mostraba que esta embarcación había estado involucrada en actividades de pesca IUU no pasado. En consecuencia, o buque foi incluído nas listas negras da Comisión para a Conservación dos Recursos Mariños Vivos Antárticos (CCAMLR)[5]. Vidal Armadores S.A. atópase vinculada a este buque a través da súa empresa subsidiaria Mabenal S.A., copropietaria do mesmo.
Outro dos buques de Vidal Armadores, o Galaecia, de pavillón español e afundido en 2008, foi obxecto dun expediente confidencial a cargo da Secretaría Xeral do Mar. En xullo de 2004, o capitán do Galaecia foi sancionado cunha multa de 60.000 euros por manipular o sistema de localización vía satélite do buque, e con outros 60.000 euros por obstruir as tarefas de inspección. En 2005, o ministerio español abriu un segundo proceso de infracción contra Vidal, tras as denuncias de Oceana contra este buque por efectuar un aprovisionamento ao buque pirata Hammer, tamén vinculado a Vidal, e incluído nas listas negras de CCAMLR. En xullo de 2008 as autoridades iniciaron unha investigación paralela sobre a posible falsificación de documentación relativa ás capturas e desembarcos[6].
En 2003, unha patrulleira australiana identificaba ao buque Viarsa 1, tamén vinculado a Vidal Armadores S.A., pescando ilegalmente pescada antártica na Zona Económica Exclusiva (ZEE) de Australia, preto das Illas McDonald. Unha vez apresado, e tras unha persecución de case mes de duración e 4.000 millas percorridas en augas do Atlántico Sur, a tripulación e a empresa de Vidal foron absoltos dos cargos de pesca ilegal por un xurado australiano e o buque foi desmantelado en 2008[7].
En 2007, segundo fontes da prensa surafricana, o pesqueiro Ina Maka, de nome actual Corvus (IMO 7322897, pavillón actual Panamá), foi sancionado cunha multa de 400.000 rands surafricanos (aproximadamente 40.000 euros) de multa polas autoridades surafricanas por pesca ilegal. A bordo, o buque levaba unha carga de quenllas ama de cría así como 60 quilómetros de redes que foron incautadas [8].
[1] Boiro estreará en seis meses un centro formativo para hostalería, O Correo Galego - ?12/11/2009?
[2] Xunta de Galicia, Referencia do Consello dá Xunta de Galicia que tivo lugar non pazo de Raxoi ou dia 12 de Novembro de 2009, baixo a presidencia do Sr. D. Alberto Alberto Núñez Feijóo
[3] 05/03/2009 Actuacións do MARM en relación con determinados buques implicados en pesca ilegal en augas reguladas pola CCAMLR
[4] Axencia de Informacao de Mocambique (Maputo), 18 July 2008, http://allafrica.com/stories/200807180938.html
[6] 05/03/2009 Actuacións do MARM en relación con determinados buques implicados en pesca ilegal en augas reguladas pola CCAMLR
[7] Oceana, Press Release, »The end of pirate fishing vessel Viarsa 1, 4.2.2008.
[8] Carnie, T. The Mercury, 29 August 2007, Vessel fined R400 000 for carrying gill nets
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
"Por cada posto de traballo que crea un supermercado, destrúese un e medio" Edición xeral
"Saneamento eficaz si, macrodepuradora non" GZ-Sete
A Xunta desvelará onde quere construír a segunda incineradora de lixo despois das municipais Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto